Prófadagar 19.- 20. mars
2024-03-19 - 2024-03-20
Prófadagar 19. og 20. mars
Kennsla fellur niður á prófadögum.
Ekki taka allir nemendur próf á prófadögum, en það eru kennarar sem meta hvenær nemendur eru tilbúnir til að taka næsta stigspróf.
Ef spurningar vakna biðjum við nemendur/foreldra að setja sig í samband við kennara.

Framhaldsprófstónleikar Helgu Höeg 22. mars
2024-03-22 17:15 - 18:15 (Atlantic/Reykjavik)
FRAMHALDSPRÓFSTÓNLEIKAR
Helga Höeg Sigurðardóttir lýkur framhaldsprófi í píanóleik frá Tónlistarskóla Árnesinga með opinberum tónleikum í sal tónlistarskólans Eyravegi 9 á Selfossi, 22. mars kl. 17:15.

Hvetjum við Sunnlendinga til að nýta sér þetta góða tækifæri til að hlýða á glæsilega tónleika, enda liggur mikil vinna að baki þegar kemur að útskrift frá skólanum.

Á dagskrá eru verk eftir Bach, Beethoven, Bartók, Rachmaninoff, Dvorák og Brahms.
Meðleikur á fiðlu: Eyrún Huld Ingvarsdóttir.
Kennari Helgu er Miklós Dalmay.

Aðgangur að tónleikum er ókeypis og allir hjartanlega velkomnir!

Páskafrí
2024-03-23 - 2024-04-01
Páskafrí 23. mars – 1. apríl 2024
Kennsla hefst aftur eftir páskafrí þriðjudaginn 2. apríl.

Þematónleikar 20. apríl kl. 10, 12.30 og 15:00 Selfossi, Skálholti, Þorlákshöfn og Hveragerði
2024-04-20
Þematónleikar 20. apríl. Tónlistarskóli Árnesinga stendur fyrir stórum tónleikadegi laugardaginn 20. apríl nk. Haldnir verða sex tónleikar á fjórum stöðum í Árnessýslu, þ.e. í Stekkjaskóla Selfossi, Skálholtskirkju, Þorlákskirkju og Hveragerðiskirkju. Þema tónleikanna er Eurovision-tónlist og spennandi að sjá og heyra hvaða lög hafa orðið fyrir valinu.

Tónleikar verða sem hér segir:
10:00 – Stekkjaskóli Selfossi
10:00 – Skálholtskirkja

12:30 – Stekkjaskóli Selfossi
12:30 – Þorlákskirkja

15:00 – Stekkjaskóli Selfossi
15:00 – Hveragerðiskirkja

Aðgangur er ókeypis – verið öll hjartanlega velkomin!

Frí Sumardaginn fyrsta, 25. apríl
2024-04-25
Sumardaginn fyrsta, fimmtud 25. apríl, fellur niður öll kennsla í tónlistarskólanum.

Vortónleikar í byrjun maí
2024-05-01 - 2024-05-08
Vortónleikar.
Í byrjun maí halda kennarar vortónleika með sínum nemendum. Upplýsingar um vortónleika fást hjá kennurum.

Framhaldsprófstónleikar Sigurrósar Lilju 8. maí í Hveragerðiskirkju
2024-05-08 18:00 - 19:00
FRAMHALDSPRÓFSTÓNLEIKAR
Sigurrós Lilja Ragnarsdóttir lýkur framhaldsprófi í söng frá Tónlistarskóla Árnesinga með opinberum tónleikum í Hveragerðiskirkju, 8. maí kl. 18:00
Við hvetjum Sunnlendinga til að nýta sér þetta góða tækifæri til að hlýða á glæsilega tónleika, enda liggur mikil vinna að baki þegar kemur að útskrift frá skólanum.
Meðleikur: Ester Ólafsdóttir píanó og orgel, Laufey Dóra Friðbjarnardóttir söngur og sönghópur.
Á dagskrá eru fjölbreytt verk eftir íslensk og erlend tónskáld og textahöfunda.
Kennari Sigurrósar Lilju er Margrét S. Stefánsdóttir.

Aðgangur að tónleikunum er ókeypis – Verið öll hjartanlega velkomin!

Smiðjuvika 13. – 17. maí.
2024-05-13 - 2024-05-17
Smiðjuvika 13. – 17. maí.
Í síðustu kennsluviku skólaársins stokkum við alla kennslu upp og nemendur sækja 1 – 2 smiðjur/námskeið í stað hefðbundinna kennslustunda.
– Boðið verðu uppá smiðjur á öllum kennslustöðum. – Nánari upplýsingar um smiðjur bárust nemendum og foreldrum í tölvupósti 2. maí.
– Kennarar skrá nemendur í smiðjur.

Skólaslit 21. - 27. maí - allar tímasetningar hér
2024-05-21 - 2024-05-27
Skólaslit verða á kennslustöðum sem hér segir:
Þri. 21. maí kl. 16:00 – Félagsheimili Hrunamanna, Flúðum
Þri. 21. maí kl. 18:30 – Þorlákskirkja

Mið. 22. maí kl. 15:00 – Félagsheimilið Árnesi
Mið. 22. maí kl. 16:00 – Aratunga
Mið. 22. maí kl. 18:30 – Hveragerðiskirkja

Fim. 23. maí kl. 16:00 – Barnaskólinn á Stokkseyri
Fim. 23. maí kl. 18:00 – Sunnulækjarskóli, Selfossi

Fös. 24. maí kl. 16:00 – Þjórsárver

Mán. 27. maí kl. 17:30 – Skálholtskirkja (nemendur úr Kerhólsskóla og frá Laugarvatni)

Skólaslit eru ólík milli staða og helgast það af nemendafjölda. Á minni kennslustöðunum eru skólaslit jafnframt vortónleikar nemendanna, en á stærri skólaslitum eru færri tónlistaratriði, en fleiri prófskírteini afhent.

Umsókn um skólavist
2024-05-22 - 2024-08-15
Kæru umsækjendur
Undir heitinu Dreifibréf 2024, má sjá helstu upplýsingar um nám og námsleiðir í Tónlistarskóla Árnesinga: Dreifibréf 2024
Ef þið óskið eftir tónlistarnámi næsta vetur, smellið á hnappinn: UMSÓKN UM SKÓLAVIST efst hér á heimasíðunni og fyllið út allar umbeðnar upplýsingar.
Nemendur sem fá skólavist, fá tölvupóst í ágúst með upplýsingum um greiðslu skólagjalda.
Kennslutímabilið byrjar í lok ágúst og stendur til maíloka.
Nemendur á blásturs- og strokhljóðfæri geta leigt hljóðfæri af skólanum.

Við bjóðum nýja nemendur hjartanlega velkomna til tónlistarnáms.
Helga Sighvatsdóttir, skólastjóri
Skrifstofa Eyravegi 9, Selfossi
Sími: 482 1717
tonar@tonar.is
www.tonar.is
Skrifstofan er lokuð frá miðjum júní fram í byrjun ágúst.

Sumarlokun skrifstofu tónlistarskólans
2024-06-18 - 2024-08-07
Skrifstofa Tónlistarskóla Árnesinga er lokuð vegna sumarleyfa til 7. ágúst 2024.
Njótið sumarsins sem allra best 🙂

Viltu læra á hljóðfæri eða syngja? - Hljóðfæri - Námsleiðir
2024-08-06
Viltu læra á hljóðfæri eða syngja?
Í skjalinu undir hnappnum HÉR, má nálgast yfirlit yfir allar námsleiðir í Tónlistarskóla Árnesinga og sjá hljóðfærin á einum stað. Sjá HÉR.
Til að sækja um nám smellið þið á hnappinn UMSÓKN UM SKÓLAVIST efst á heimsíðunni.
Ef spurningar vakna, hvetjum við ykkur til að hafa samband við okkur í ágúst og fá nánari upplýsingar.
ATH. Skrifstofan er lokuð til 7. ágúst 2024.

Upphaf kennslu, hóptímar og foreldradagar.
2024-08-13 - 2024-09-04
Fyrsti kennsludagur skólaárið 2024-2025 verður 26. ágúst. Starfsdagar kennara verða 19. – 23. ágúst. Kennarar hafa samband við nemendur á starfsdögum.
Hóptímar hefjast 2. september.
Foreldradagar verða frá 16. september.

Foreldraheimsóknavika
2024-09-16 - 2024-09-20
Foreldraheimsóknavika verður dagana 16. – 20. september.
Gott samband foreldra og kennara getur skipt sköpum um námsframvindu. Við hvetjum því forráðamenn eindregið til að mæta í tíma með barni sínu, og ræða við kennara um verkefni og markmið vetrarins. – Foreldrar eru að auki velkomnir í kennslustund hvenær sem er.

Kennaraþing 26. sept. - kennsla fellur niður
2024-09-26
Fimmtudaginn 26. september fellur niður öll kennsla í Tónlistarskóla Árnesinga vegna kennaraþings.

Nordic Affect í Stokkseyrarkirkju 15. október - semball skólans
2024-10-15 20:00 - 21:30
Tónlistarskóli Árnesinga festi kaup á sembal sl. vor. Hljóðfærið er keypt frá Klinkhammer-sembalverkstæðinu í Hollandi og fyrirmyndin er semball frá um 1700. Þetta eykur möguleika skólans umtalsvert að flytja renesans- og barokktónlist (16. – 18. aldar tónlist), þar sem söngur, blokkflautur og fleiri hljóðfæri fá notið sín með sembalnum.
Semballinn verður notaður í fyrsta sinn á tónleikum Nordic Affect í Stokkseyrarkirkju 15. október kl. 20:00 (Guðrún Óskarsdóttir leikur á sembalinn). Með Nodic Affect koma að auki fram Ian Wilson blokkflautuleikari og Eyjólfur Eyjólfsson söngvari og langspilsleikari, sem einnig er kennari við tónlistarskólann.
Tónleikarnir eru hluti af Menningarmánuðinum október í Árborg.
/Helga Sighv.

Haustfrí 17. - 22. október
2024-10-17 - 2024-10-22
Haustfrí verður í tónlistarskólanum dagana 17. – 22. október 2024. – Öll kennsla fellur niður þessa daga.
ATH. að 17. og 18. október eru sameiginlegir stærstu grunnskólum sýslunnar og FSu, en 21. og 22. október bætast við í tónlistarskólanum vegna styttingar vinnutíma tónlistarkennara.

Iris Kramer Quartet í sal skólans Selfossi 31. október
2024-10-31 20:00 - 21:00
Iris Kramer Quartet heldur tónleika í sal Tónlistarskóla Árnesinga, Eyravegi 9, þann 31. október kl. 20:00.
Tónleikarnir eru hluti af Október-menningarmánuði í Árborg. Sjá nánar hér: Iris Kramer Quartet | Viðburðadagatal | Sveitarfélagið Árborg (arborg.is)
Aðgangseyrir 3.500 krónur

Kvartettinn skipa:
Iris Kramer: Trumpet, Fluegelhorn, Compositon
Henriette Thorun: Bass
Jan Hauf: Drums
Jonas Oppermann: Piano

Verið öll hjartanlega velkomin!

Deildatónleikaröð í Stekkjaskóla
2024-11-06 - 2024-11-13
Dagana 6. – 13. nóvember verða haldnir 6 deildatónleikar í Stekkjaskóla.
Miðvd. 6. nóvember – gítardeild kl. 18:30
Fimmtud. 7. nóvember – strengjadeild kl. 18:30
Föstud. 8. nóvember – rytmísk deild kl. 17:00
Mánud. 11. nóvember – píanódeild kl. 18:30
Þriðjud. 12. nóvember – blásaradeild kl. 18:30
Miðvd. 13. nóvember – blokkflautudeild kl. 18:30

Aðgangur að tónleikunum er ókeypis – Verið öll hjartanlega velkomin!

Hausttónleikar standa sem hæst
2024-11-18 - 2024-12-03
Hausttónleikar kennaranna standa núna sem hæst og eiga eftir að teygja sig eitthvað inn í desembermánuð.
Á hausttónleikum fá nemendur að njóta sín sem einleikarar og fá þjálfun í framkomu, hver hjá sínum kennara.
Upplýsingar um tímasetningar hausttónleika fást hjá kennurum.

Kórlögin hans Sigfúsar - Minningartónleikar í Hveragerðiskirkju 19. nóvember
2024-11-19 19:30 - 20:30
Minningartónleikar 19. nóvember kl. 19:30 í Hveragerðiskirkju
Söngnemendur og nokkrir hljóðfæranemendur Tónlistarskóla Árnesinga, í samstarfi við Söngsveit Hveragerðis, munu flytja lög eftir fyrrum píanókennara skólans Sigfús Ólafsson, sem orðið hefði áttræður í ár.
Um leið minnumst við Hjartar Þórarinssonar sem lést í sumar, en hann var einn af stofnendum Tónlistarskóla Árnesinga árið 1955 og fjármálstjóri skólans til fjölda ára.
Ásgeir Sigurðsson, fyrrum skólastjóri Tónlistarskólans, útsetti lögin.
Aðgengur að tónleikunum er ókeypis.
Verið öll hjartanlega velkomin!

Sigfús Ólafsson Hjörtur Þórarinsson

Söngdeildartónleikar 10. desember í Hveragerðiskirkju
2024-12-10 18:00 - 19:00
Söngdeildartónleikar verða þriðjud. 10. desember kl. 18:00 í Hveragerðiskirkju
Á tónleikunum koma fram bæði einsöngvarar og sönghópar bæði yngri og eldri nemenda.
Fjölbreytt og skemmtileg dagskrá.
Aðgangur að tónleikunum er ókeypis.
Verið öll hjartanlega velkomin!

Jólaspilamennska
2024-12-19 - 2024-12-20
Jólaspilamennska. 19. og 20. desember er kennsla óhefðbundin. Í stað kennslu þessa daga fara kennarar með nemendur (eftir því sem við verður komið) út í samfélagið að leika jólalög og aðra fallega tónlist fyrir samborgarana. Sú spilamennska fer oft fram á öðrum dögum í desember, eða allt eftir því hvenær hægt er að heimsækja t.d. hjúkrunarheimili, leikskóla, verslanir, viðburði og annað sem óskað hefur verið eftir. Þá taka margir nemendur og kennarar tónlistarskólans virkan þátt í Litlu-jólum grunnskólanna þessa daga og leika undir dansi í kringum jólatré.

Jólafrí
2024-12-21 - 2025-01-06
Jólafrí Tónlistarskóla Árnesinga stendur frá 21.12.2024 til 6.1.2025.
– mánud. 6. janúar 2025 er frí vegna starfsdags kennara,
– þriðjud. 7. janúar 2025 hefst kennsla á ný samkvæmt stundaskrá.

Foreldraheimsóknavika
2025-01-13 - 2025-01-17
Foreldraheimsóknavikan 13. – 17. janúar
Í þessum formlegu heimsóknartímum er farið yfir miðsvetrarmatið, sem er núna aðgengilegt í SpeedAdmin. Þá er líka horft fram á veginn og markmið vorannar skoðuð. Hvaða tónleikahald er framundan, er stefnt á próf eða ekki (kennari metur hvenær nemandi er tilbúinn til að taka næsta stig), hvað gengur vel og hvað verið er að vinna með þessa stundina.
* Auk þess að mæta í þessa formlegu heimsóknartíma eru foreldrar alltaf velkomnir í tíma og þurfa ekki að gera boð á undan sér.

Vetrarfrí
2025-02-17 - 2025-02-21
Vetrarfrí Tónlistarskóla Árnesinga verður vikuna 17. – 21. febrúar 2025.
17. og 18. febrúar falla að vetrarfríi stærstu grunnskóla sýslunnar, en 19. – 21. febrúar falla undir styttingu vinnutíma tónlistarskólakennara.

Öskudagur 5. mars - frí
2025-03-05
Á öskudag, miðvikud. 5. mars er engin kennsla, en kennarar sitja fundi og námskeið.

Miðdeildartónleikar í Stekkjaskóla
2025-03-19 18:30 - 19:30
Miðdeildartónleikar Tónlistarskóla Árnesinga verða haldnir miðvikudaginn 19. mars kl. 18:30 í hátíðarsal Stekkjaskóla á Selfossi.
Dagskrá er fjölbreytt að vanda og koma nemendur fram á hin ýmsu hljóðfæri.
Flytjendur hafa allir lokið grunnprófi (3. stigi) á sitt hljóðfæri og alltaf gaman að fylgjast með þessum þróttmikla hópi.

Aðgangur er ókeypis – Verið öll hjartanlega velkomin!

Framhaldsdeildartónleikar Eyravegi 9, Selfossi
2025-03-20 18:00 - 19:00
Framhaldsdeildartónleikar Tónlistarskóla Árnesinga verða haldnir fimmtudaginn 20. mars kl. 18:00 í sal skólans Eyravegi 9 á Selfossi.
Flytjendur hafa allir lokið miðprófi (5. stigi) á sitt hljóðfæri og sumir að stefna á framhaldspróf (7. stig) í vor.
Dagskrá er fjölbreytt og gaman að fylgjast með leikni nemendanna þegar hér er komið í námi.

Aðgangur er ókeypis – Verið öll hjartanlega velkomin!

Prófadagar 31. mars - 2. apríl. Kennsla fellur niður
2025-03-31 - 2025-04-02
Prófadagar verða 31. mars – 2. apríl.
Á prófadögum fellur kennsla niður, en kennarar eru á ferð og flugi að fylgja nemendum í próf og að dæma próf.
Ekki taka allir nemendur próf á prófadögum, heldur meta kennarar hvenær nemendur eru tilbúnir að þreyta næsta stigs- eða áfangapróf.

Nánari upplýsingar um námsmat í Tónlistarskóla Árnesinga má finna hér: Námsmat — Tónlistarskóli Árnesinga
